วันจันทร์ที่ 11 ตุลาคม 2564
“ชัยวุฒิ” ตรวจเยี่ยมความคืบหน้า Thailand Digital Valley ปักหมุดพื้นที่พัฒนานวัตกรรมขั้นสูงใหญ่สุดในอาเซียน
“ชัยวุฒิ” ตรวจเยี่ยมความคืบหน้า Thailand Digital Valley ปักหมุดพื้นที่พัฒนานวัตกรรมขั้นสูงใหญ่สุดในอาเซียน
“ชัยวุฒิ”รมว.ดีอีเอสลงพื้นที่Thailand Digital Valleyติดตามความคืบหน้าการก่อสร้างพบปะดิจิทัลสตาร์ทอัพหวังปั้นพื้นที่สร้างสรรค์และพัฒนานวัตกรรมขั้นสูงใหญ่ที่สุดในอาเซียนสร้างการจ้างงานด้านดิจิทัลในพื้นที่กว่า20,000คนและเกิดมูลค่าการลงทุนมากกว่า50,000ล้านบาท
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้ได้นำคณะผู้บริหารลงพื้นที่เขตส่งเสริมอุตสาหกรรมและนวัตกรรมดิจิทัล(EEC)พร้อมติดตามความคืบหน้าโครงการThailand Digital Valleyในอำเภอศรีราชาจังหวัดชลบุรีซึ่งอยู่ระหว่างการก่อสร้างอาคารTDV2 : Digital Startup Knowledge Exchange Centerและพบปะดิจิทัลสตาร์ทอัพ
สำหรับอาคารTDV2 : Digital Startup Knowledge Exchange Centerขนาดพื้นที่4,500ตารางเมตรเป็นอาคารหลังที่สองต่อจากอาคารTVD1 : depa Digital One Stop Serviceโดยมีเป้าหมายสร้างเพื่อเป็นสถานที่แลกเปลี่ยนข้อมูลด้านเทคโนโลยีและนวัตกรรมดิจิทัลเป็นชุมชนของดิจิทัลสตาร์ทอัพ(Digital Startup Community)และพื้นที่ต่อยอดธุรกิจปัจจุบันการก่อสร้างคืบหน้าแล้วกว่า80%และคาดว่าจะแล้วเสร็จในเดือนธันวาคมนี้
โดยล่าสุดมีนักพัฒนาดิจิทัลสตาร์ทอัพรวมถึงบริษัทเทคโนโลยีสัญชาติไทยครอบคลุมตั้งแต่ยักษ์ใหญ่ในอุตสาหกรรมสื่อสารบริษัทแอนิเมชั่นสัญชาติไทยที่มีผลงานคว้ารางวัลระดับโลกผู้ให้บริการแพลตฟอร์มสำหรับการตลาดโซเชียลผู้ให้บริการแพลตฟอร์มด้านSmart Communityและผู้ให้บริการแอปด้านฟินเทคเป็นต้นร่วมจองสิทธิและแสดงความจำนงเช่าพื้นที่ในอาคารเต็มแล้ว100%
“ที่สำคัญในปัจจุบันได้มีความพยายามส่งเสริมการลงทุนในพื้นที่EECโดยเฉพาะด้านดิจิทัลหรือด้านnew technologyเป็นปัจจัยสำคัญในการขับเคลื่อนธุรกิจของประเทศถ้าเราเปิดพื้นที่EECdสำหรับดิจิทัลเชื่อว่าจะทำให้เกิดความเชื่อมั่นจากนักลงทุนจากต่างประเทศในด้านเทคโนโลยีสมัยใหม่ด้านดิจิทัลให้มาลงทุนมากขึ้นเรายังมีกระบวนการเชิญชวนให้นักลงทุนด้านดิจิทัลเข้ามาลงทุนในประเทศไทยโดยรวมจะมีการวางโครงสร้างพื้นฐานที่มีความพร้อมทั้งหมดไว้รองรับการพัฒนาธุรกิจดิจิทัลที่สำคัญทางEECจะเข้ามาดูแลเรื่องสิทธิประโยชน์ให้ด้วยเรื่องภาษีเป็นเรื่องสำคัญโดยเฉพาะเรื่องCapital gain taxซึ่งจะมีการติดตามและผลักดันเรื่องนี้ให้ดีที่สุด”นายชัยวุฒิกล่าว
นอกจากนี้ยังได้มอบหมายสำนักงานส่งเสริมเศรษฐกิจดิจิทัล(ดีป้า)หน่วยงานในสังกัดเร่งสร้างTDV3 : Digital Innovation Centerซึ่งเป็นหัวใจสำคัญของโครงการฯเพื่อเป็นพื้นที่สร้างสรรค์พัฒนาเทคโนโลยีและนวัตกรรมดิจิทัลขั้นสูงที่ใหญ่ที่สุดในภูมิภาคอาเซียนด้วยพื้นที่40,000ตารางเมตรคาดว่าจะใช้เวลาราว2ปีในการก่อสร้างส่วนนี้ซึ่งถ้าThailand Digital Valleyแล้วเสร็จสมบูรณ์ทั้งโครงการคาดว่าจะช่วยส่งเสริมให้ดิจิทัลสตาร์ทอัพไทยสามารถเติบโตและก้าวสู่เวทีระดับสากลเกิดการจ้างงานด้านดิจิทัลในพื้นที่กว่า20,000คนและเกิดมูลค่าการลงทุนมากกว่า50,000ล้านบาท
ทั้งนี้เป้าหมายการใช้งานของอาคารTDV3มุ่งหวังสร้างให้เป็นพื้นที่เรียนรู้เพื่อการสร้างสรรค์ขนาดใหญ่(Super Maker Space)พื้นที่ทดลองทดสอบนวัตกรรม5G (Next Gen Telecom Lab)พื้นที่ล้ำสมัยด้านปัญญาประดิษฐ์(AI Lab)พื้นที่ปฏิบัติการและพัฒนาเทคโนโลยีไอโอที(IoT Lab)พื้นที่ปฏิบัติการและพัฒนาเทคโนโลยีโลกเสมือน(XR Lab)พื้นที่ปฏิบัติการนวัตกรรมระบบการประมวลผลแบบคลาวด์(Cloud Innovation Lab)และศูนย์สร้างสรรค์งานออกแบบ(Design Center)สำหรับบริษัทเทคโนโลยีขนาดใหญ่และดิจิทัลสตาร์ทอัพไทยในระดับภูมิภาค
นายชัยวุฒิกล่าวว่าโครงการThailand Digital Valleyจะมีบทบาทในการเป็นศูนย์กลางการออกแบบพัฒนาวิเคราะห์ทดสอบทดลองเทคโนโลยีและนวัตกรรมดิจิทัลขั้นสูงสำหรับดิจิทัลสตาร์ทอัพและบริษัทเทคดิจิทัลชั้นนำระดับประเทศและระดับโลกก่อนต่อยอดสู่ตลาดเชิงพาณิชย์เป็นระบบนิเวศที่เชื่อมโยงบริษัทชั้นนำกับดิจิทัลสตาร์ทอัพในเทคโนโลยีเป้าหมายได้แก่เทคโนโลยีเพื่อการเงิน(FinTech)เทคโนโลยีเพื่อการเกษตร(AgTech)เทคโนโลยีเพื่อการท่องเที่ยว(Travel Tech)เทคโนโลยีเพื่อสุขภาพ(Health Tech)เทคโนโลยีเพื่อการศึกษา(EdTech)และเทคโนโลยีเพื่อการบริการภาครัฐ(GovTech)
**************